torsdag 15 sep 16

Når danskerne går i Netto, så køber de kød, kartofler, mælk og grøntsager. I Netto på DTU's campus i Lyngby er billedet noget anderledes.

”Vi har tilpasset butikken ret meget til DTU. Der er nogle ting, som folk på campus elsker, og så er der også noget, vi slet ikke kan sælge.Salget af især frugt og grønt har været ret lavt, men det er lige så stille på vej opad. Til gengæld er de vilde med pølsehorn - butikken på DTU er faktisk den, der sælger flest i hele Danmark.”

Kristine Hansen, salgschef "Folk her omkring har jo generelt ret travlt, og vi sælger rigtig mange chips, sodavand og energidrikke."

Sådan siger Thomas Clement, Regionschef hos Netto. Butikken i 4. kvadrant er ganske usædvanlig, fortæller han. I almindelige forretninger er weekenden generelt det travleste tidspunkt, men på DTU’s afdeling i Kongens Lyngby er billedet lige omvendt.

”De studerende er jo ikke rigtig på campus henover weekenderne, så her er helt dødt. Det er virkelig atypisk,” siger Thomas Clement.

Grønt hitter ikke

De største hits blandt de studerende er pølsehorn, energidrikke og især på fredage sælges der rigtig mange øl. Der sælges faktisk så mange, at der regelmæssigtbliver hentet ekstra forsyninger hos de nærliggende søsterbutikker.

Noget der ikke hitter, er mel, havregryn og økologiske varer. Et fællestræk for de ting, der sælger bedst, er, at de ikke kræver tilberedning. Ifølge salgschef Kristine Hansen er tendensen på DTU, at det er de lidt usunde ting, der sælger bedst.

”Folk her omkring har jo generelt ret travlt, og vi sælger rigtig mange chips, sodavand og energidrikke. Til gengæld går det ikke så godt med de økologiske varer, men de er også lidt dyrere, og det betyder nok noget for studerende,” siger hun.

Chips og færdigretter

I butikken på Kollegiebakken er Jesper Lykke og Jeppe Olsen ude for at handle ind. De er begge studerende på DTU - henholdsvis på Softwareteknologi og Maskinteknik - og for dem handler det også om, at maden ikke skal tage for lang tid at lave. Jeppe forlod butikken med en pose chips, og Jesper valgte at købe en færdiglavet salat - begge dele er typiske indkøb på DTU ifølge Kristine Hansen, salgschef i Netto på Kollegiebakken.